**Overføring av OSON og jobb i to skoleår**

Flere fylker har nå overført «ikke-søkere» for skoleåret 20192020 til VIGO OT.

Samtidig jobbes det med skoleåret 20182019.

Det har vist seg å være et problem knyttet til «gjengangere» - de som har en linje i OT i 20182019 og som nylig er overført til OT som «ikke-søkere» for skoleåret 20192020. En opplever å ha «mistet» disse i oversikten over ungdommer for 20182019.

Det er slik at søk i VIGO OT ser på siste registrerte OT-statuslinje. Så når linjen for 20192020 kommer over, vil ungdommen ikke lenger bli med i søket for 20182019, men kun i søket for 20192020.

Om det da registreres en ny OT-status for 20182019, vil ungdommen igjen være med i søket for 20182019, men ikke lenger med i søker for 20192020.

Vi jobber nå med en endring slik at ungdommen blir med i begge søk om det finnes en OT-status i begge skoleår. Vi håper å ha endringen på plass i løpet av kort tid.

Det er ingen data som er borte. Alle journalposter ligger på ungdommene. Dette rammer kun søk og hvilket skoleår ungdommen faller inn under.